CELEX: 32012R0401
Language: hu
Date: 2012-05-07 00:00:00
Title: A Bizottság 401/2012/EU végrehajtási rendelete ( 2012. május 7. ) egyes áruk Kombinált Nómenklatúra szerinti besorolásáról

11.5.2012   
            
            
               HU
            
            
               Az Európai Unió Hivatalos Lapja
            
            
               L 124/15
            
         A BIZOTTSÁG 401/2012/EU VÉGREHAJTÁSI RENDELETE
   (2012. május 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex-bizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Két háromszög alakú, nem szőtt vörös textilanyag összevarrásával előállított, kúp alakú (körülbelül 40 cm magas) árucikk, az alján fehér színű, rávarrt szegéllyel és a tetején fehér pomponnal.
                  (fejfedő)
                  (Lásd a 658. számú fényképet.) (1)
                  
               
               
                  6505 00 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 6505 és a 6505 00 90 KN-kód szövege határozza meg.
                  A babakalap, más játékszer jellegű kalap vagy farsangi cikk kivételével a kalapok, sapkák és fejfedők összes típusa anyagától és rendeltetésétől függetlenül a 65. árucsoportba tartozik (lásd még a Harmonizált Rendszer 65. árucsoporthoz tartozó HR magyarázat első bekezdését).
                  A csipkéből, nemezből vagy más textilanyagokból készült fejfedők a 6505 vtsz. alá tartoznak (lásd még a Harmonizált Rendszer 6505 vámtarifaszámhoz tartozó HR magyarázat első bekezdését).
                  A XI. áruosztályhoz (textilipari alapanyagok és textiláruk) tartozó 1. megjegyzés o) pontja értelmében a 65. árucsoportba sorolt fejfedő kizárt ebből az áruosztályból.
                  A használati cikknek minősülő textiltermékek – még ha ünnepi jellegűek is – nem sorolhatók a 95. árucsoportba (lásd még a Harmonizált Rendszer 9505 vámtarifaszámhoz tartozó HR magyarázat A) pontjának utolsó bekezdését). Karácsonyi ünnepre használt más cikként a 9505 10 90 vtsz. alá való besorolás ezért kizárt.
                  Az árucikk egyértelműen rendelkezik a fejfedő jellemzőivel, és e módon történő viselésre tervezték.
                  Ezért a terméket fejfedőként, a 6505 00 90 KN-kód alá kell besorolni.
               
            
         
      
         (1)  A fénykép csupán tájékoztató jellegű.